**УСЛОВИЯ**

**ЗА ПРОВЕЖДАНЕ НА ТЪРГ ЗА ДОСТАВКА НА ПРИРОДЕН ГАЗ**

**ЗА НУЖДИТЕ НА „БУЛГАРГАЗ“ ЕАД**

**ЗА ПЕРИОДА НОЕМВРИ 2022 – ДЕКЕМВРИ 2023 Г.**

1. **Предмет на процедурата:** доставка на природен газ за нуждите на „Булгаргаз“ ЕАД за периода ноември 2022 г. - декември 2023 г.
2. **Количество на доставката:** не по малко от 3 000 000 MWh за целия период на доставка – 14 месеца.
3. **Условия на доставка:** VTP, DAP.
4. **Точка на доставка**:Виртуална търговска точка (ВТТ) на националната газопреносна мрежа (НГПМ) на България или вход на НГПМ на България.
5. **Изисквания към участниците:**
6. Източници на доставка на природен газ - източникът трябва да бъде от държави без наложени санкции, ембарго или каквито и да било търговски ограничения;
7. Собственост на компанията - собствеността (КБ – Краен бенефициент) трябва да е ясна, с добра репутация и без връзки с държави, на които са наложени санкции, ембарго или каквито и да било търговски ограничения;
8. Надеждност по отношение на банките и репутация - дружеството доставчик трябва да е приемливо за банките и надеждно за финансиране на договорените доставки;
9. Да притежават опит в доставките на природен газ - съвкупно доставено количество най-малко еквивалент на 3 000 000 MWh за период от 12 месеца преди обявяване на търга.

 **Етап I Подаване на първоначални обвързващи оферти**

1. **Срок за подаване на оферти: до 22:00 ч.**, българско време, на **04.10.2022 г.**

Кандидатите следва да подадат електронно подписана *оферта по образец –* *Приложение № 2* към настоящите условия, ведно с приложенията към нея, по електронна поща на следния адрес: tenders@bulgargaz.bg, в архивиран формат с парола до 22:00 ч., българско време, на 04.10.2022 г.

Паролата следва да бъде изпратена с отделно електронно писмо на същия електронен адрес, не по-рано от 9:00 ч. и не по късно от 11:00 ч., българско време, на 05.10.2022 г.

1. **Задължителни изисквания към съдържанието на офертата**:
2. **Прилага се попълнена анкета на „Булгаргаз“ ЕАД за опознаване на компания потенциален партньор** (ако кандидатът няма сключени договори за доставка на природен газ с „Булгаргаз“ ЕАД през последните 6 месеца ), по образец – *Приложение № 1* към настоящите условия;
3. **Количество:**
* оферираното количество следва да не бъде по-малко от 3 000 000 MWh, разпределени за целия обявен период на доставка – 14 месеца;
* минимално/максимално отклонение на доставеното количество от заявеното - не повече от +/- 5 %;
1. **Гъвкавост на доставката:**
* срок за заявяване на график за доставка - не повече от 30 дни преди съответния период;
* приемане на фиксираното дневно количество – не по-малко от +/-10 %.
1. **Качество на природния газ:** съгласно минималните изисквания на газопреносния оператор “Булгартрансгаз” ЕАД;
2. **Условия на доставка:** VTP; DAP;
3. **Точка на доставка**:Виртуална търговска точка (ВТТ) на националната газопреносна мрежа (НГПМ) на България или вход на НГПМ на България.
4. **Цена:** оферираната цена следва да реферира към TTFfm\* с предложена отстъпка в евро за MWh не по-ниска от 40 eвро.

*\*TTFfm = стойността на индекса TTF Front Month, публикувана в Argus European Natural Gas - Daily Natural Gas Market Prices, в колоната, озаглавена "Цена", за TTF (Title Transfer Facility) за последния работен ден на месеца, предхождащ месеца на доставка. TTF fm e средноаритметична стойност между стойностите „Купува“ и „Продава“ за всеки ден от месеца, за който съответния месец е следващ месец.*

1. **Начин и срокове на плащане при сключване на договор:**
* размер на авансовото плащане, определен в % от цената – не повече от 50%;
* срок за плащане на цената след месечен акт за доставка, определен в дни – не по-малко от 10 дни.
1. **Пълномощно** – прилага се, ако офертата е подписана от пълномощник;

**Няма да бъде допуснат до оценка и класиране участник:**

* в анкетата на който няма достатъчно информация или информацията показва, че той не отговаря на изискванията за участие в процедурата.
	+ представил оферта и/или парола след определения в т. VI от настоящите условия срок;
	+ представил оферта, чието съдържание не отговаря на посочените по горе задължителни изисквания.

**Етап II Оценка и класиране на първоначалните обвързващи оферти**

Получените оферти ще бъдат отворени от определената със заповед на Изпълнителния директор на „Булгаргаз“ ЕАД комисия в 12:00 ч., българско време, на 05.10.2022 г.

 В срок до 17:00 ч., българско време, на 05.10.2022 г. "Булгаргаз" ЕАД ще информира недопуснатите до Етап III на тръжната процедура участници с индивидуално писмо по електронна поща, на посочените от тях e-mail адреси.

Офертите ще бъдат оценени и класирани от комисията по *Методика за определяне на комплексната оценка на офертите* – *Приложение № 3* към настоящите условия.

В срок до 17:00 ч., българско време, на 05.10.2022 г. класираните на първите 5 (пет) места участници ще бъдат поканени за преговори по приложения към настоящата документация *проект на Договор за доставка на природен газ* – *Приложение № 4*, с индивидуални писма на посочените от тях e-mail адреси. Преговорите ще се проведат в периода 06.10 - 07.10.2022 г.

**Етап III Подаване на окончателни оферти**

След приключване на преговорите, участниците могат да подадат окончателни оферти, в които могат да предлагат параметри, различни от предложените в първоначалната обвързваща оферта или да потвърдят първоначално предложените параметри. Ако не бъде подадена окончателна оферта, за окончателна ще се счита подадената първоначална обвързваща оферта.

Участниците следва да подадателектронно подписана окончателна *Оферта по образец –* *Приложение № 2* към настоящите условия, по електронна поща на адрес: tenders@bulgargaz.bg, в архивиран формат с парола, до 22:00 ч., българско време на 10.10.2022 г.

Паролата следва да бъде изпратена с отделно електронно писмо на същия електронен адрес, не по-рано от 9:00 ч. и не по късно от 11:00 ч., българско време, на 11.10.2022 г.

**Етап IV Оценка и окончателно класиране на офертите**

Окончателните оферти на участниците ще бъдат отворени от определената със заповед на Изпълнителния директор на „Булгаргаз“ ЕАД комисия в 12:00 ч., българско време, на 11.10.2022 г.

Няма да бъде допуснат до оценка и класиране участник, представил оферта, чието съдържание не отговаря на посочените по горе задължителни изисквания или парола, която не отваря представената оферта.

 Ако офертата и/или паролата на участник е подадена след определения срок, при оценката и класирането на офертите се взема предвид подадената от него първоначална обвързваща оферта.

 В срок до 17:00 ч., българско време, на 11.10.2022 г. "Булгаргаз" ЕАД ще информира недопуснатите до оценка и класиране участници с индивидуално писмо по електронна поща, на посочените от тях e-mail адреси.

 Окончателните оферти ще бъдат оценени и класирани от комисията по *Методика за определяне на комплексната оценка на офертите* - *Приложение № 3* към настоящите условия.

В срок до 17:00 ч., българско време, на 11.10.2022 г. „Булгаргаз“ ЕАД ще уведоми по електронна поща, на посочените от тях e-mail адреси, класираните участници, с които ще сключи договори, след получаване на одобрение от националния регулаторен орган - Комисията за енергийно и водно регулиране (КЕВР)\*.

 Преди сключването на договор за доставка, избраният доставчик следва да представи на „Булгаргаз“ ЕАД доказателства, че разполага с резервиран капацитет за осъществяване на доставката до мястото на доставка, посочено в окончателната му оферта.

\* *В съответствие с чл. 21, ал. 1, т. 23 от Закона за енергетиката и чл. 92, ал. 1, т. 2, предложение 3 от Наредба № 3 от 21.03.2013 г. за лицензиране на дейностите в енергетиката, издадена от председателя на Държавната комисия за енергийно и водно регулиране (обн., ДВ,* *бр. 33* *от 5.04.2013 г., посл.изм. и доп., бр. 25 от 29.03.2022 г.), дългосрочните договори за закупуване на енергия, както и техните изменения, преди сключването им от енергийните предприятия, лицензирани по реда на Закона за енергетиката, подлежат на одобрение от КЕВР в 30-дневен срок. Това законово регламентирано правомощие е от съществено значение, тъй като гарантира сигурността на доставките. Окончателният вариант на Рамковото споразумението за покупко-продажба се предоставя на регулаторния орган за одобрение преди неговото подписване.*